KUNSILL TAL-UNJONI EWROPEA STQARRIJA GĦALL-ISTAMPA It-3150 laqgħa tal-Kunsill Affarijiet Ġenerali Brussell, 28 ta' Frar 2012 Is-Sur Nicolai WAMMEN Ministru tal-Affarijiet Ewropej tad-Danimarka Riżultati prinċipali tal-Kunsill Il-Kunsill irrakkomanda li s-Serbja tingħata l-istatus ta' pajjiż kandidat b'segwitu tal-applikazzjoni tagħha għas-sħubija fl-UE. Id-deċiżjoni mistennija li tiġi kkonfermata mill-Kunsill Ewropew fil- laqgħa tiegħu fl-1 u t-2 ta' Marzu. Il-Kunsill approva miżuri msaħħa kontra dawk responsabbli mir-ripressjoni tas-soċjetà ċivili u tal- oppożizzjoni fil-Bjelorussja, biż-żieda ta' 21 isem mal-lista ta' persuni fil-mira ta' projbizzjoni fuq l- ivvjaġġar u l-iffriżar tal-assi. Hu adotta regolament li jistabbilixxi r-rekwiżiti tekniċi għat-trasferimenti ta' kreditu u transazzjonijiet ta' debiti diretti bl-euro. Ir-regolament jikkonstitwixxi element ewlieni tas-SEPA, iż- żona unika ta' pagamenti bl-euro, li tistabbilixxi skadenzi għall-migrazzjoni minn strumenti ta' pagamenti nazzjonali għal dawk fl-UE kollha. L-adozzjoni tiegħu ssegwi ftehim li ntlaħaq mal- Parlament Ewropew fl-ewwel qari tiegħu. Il-Kunsill adotta regolament dwar ir-relazzjonijiet kuntrattwali fis-settur tal-ħalib u tal-prodotti tal-ħalib, li jsaħħaħ il-poter tan-negozjar tal-produtturi tal-ħalib, waqt li jippermetti lill-Istati Membri jintroduċu kuntratti bil-miktub bejn il-produtturi u x-xerrejja, u t-titjib tat-trasparenza fis- suq. L-adozzjoni tar-regolament, li sseħħ bi tweġiba għall-kriżi li affetwat lis-settur fl-2008 u l- 2009, issegwi ftehim milħuq mal-Parlament Ewropew fl-ewwel qari tiegħu. PUNTI LI ĠEW DISKUSSI PUNTI OĦRAJN LI ĠEW APPROVATI AFFARIJIET BARRANIN AFFARIJIET EKONOMIĊI U FINANZJARJI AFFARIJIET ĠENERALI Żona unika ta' pagamenti bl-euro - Trasferimenti ta' kreditu u debiti diretti ……………………………………………….. Il-Mekkaniżmu ta' Kooperazzjoni u Verifika għall-Bulgarija u r-Rumanija ………………………………………………… 11 1 (cid:121) Meta dikjarazzjonijiet, konklużjonijiet jew riżoluzzjonijiet ikunu ġew adottati formalment mill-Kunsill, dan ikun indikat fl-intestatura tas-suġġett ikkonċernat u t-test jitqiegħed bejn il-virgoletti. (cid:121) Id-dokumenti li r-referenzi tagħhom jingħataw fit-test qegħdin fis-sit ta' l-Internet tal-Kunsill (cid:121) Atti adottati b'dikjarazzjonijiet għall-minuti tal-Kunsill li jkunu jistgħu jinħarġu għall-pubbliku huma indikati b'asterisk; dawn id-dikjarazzjonijiet qegħdin fuq is-sit ta' l-Internet tal-Kunsill imsemmi hawn fuq jew jistgħu jinkisbu mill-Uffiċċju ta' l-Istampa. ENERĠIJA PARTEĊIPANTI Belġju: Is-Sur Didier REYNDERS Repubblika Ċeka: Is-Sur Karel SCHWARZENBERG Irlanda: Is-Sinjura Lucinda CREIGHTON Viċi Prim Ministru u Ministru tal-Affarijiet Barranin, tal- Kummerċ Estern u tal-Affarijiet Ewropej Viċi Ministru tal-Affarijiet Barranin L-Ewwel Viċi Prim Ministru u Ministru tal-Affarijiet Barranin Ministru tal-Affarijiet Ewropej Segretarju tal-Istat għall-Politika Barranija Ministru Federali tal-Affarijiet Barranin Ministru tal-Istat fil-Ministeru tal-Affarijiet Barranin għall-Ġermanja Ministru tal-Affarijiet Barranin Ministru tal-Istat għall-Affarijiet Ewropej (Dipartiment Taoiseach u tal-Affarijiet Barranin) Ministru tal-Affarijiet Barranin Segretarju tal-Istat għall-Unjoni Ewropea Ministru responsabbli għall-Affarijiet Ewropej, fl-Uffiċċju tal-Ministru tal-Istat, Ministru tal-Affarijiet Barranin u Ewropej Ministru responsabbli għall-Affarijiet Ewropej Ministru tal-Affarijiet Barranin Ministru tal-Affarijiet Barranin Ministru tal-Affarijiet Barranin Rappreżentant Permanenti Segretarju tal-Istat, Ministeru tal-Affarijiet Barranin Viċi Prim Ministru u Ministru għall-Affarijiet Barranin Ministru tal-Affarijiet Ewropej u l-Kooperazzjoni Internazzjonali Ministru tal-Affarijiet Barranin Segretarju tal-Istat, Ministeru Federali tal-Affarijiet Ewropej u Internazzjonali Segretarju tal-Istat, Ministeru tal-Affarijiet Barranin Rumanija: Is-Sur Cristian DIACONESCU Svezja: Is-Sinjura Birgitta OHLSSON Is-Sur Carl BILDT Rappreżentant Għoli Is-Sinjura Catherine ASHTON Segretarju tal-Istat fil-Ministeru tal-Affarijiet Barranin, b'responsabbiltà għall-Affarijiet Ewropej Ministru tal-Affarijiet Barranin Segretarju tal-Istat għall-Affarijiet Barranin Ministru tal-Affarijiet Barranin Ministru tal-Affarijiet Ewropej u l-Kummerċ Barrani Ministru tal-Affarijiet tal-UE Ministru tal-Affarijiet Barranin Ministru tal-Istat għall-Affarijiet Barranin u tal- Commonwealth Viċi President Membru Rappreżentant Għoli tal-Unjoni għall-Affarijiet Barranin u l-Politika ta' Sigurtà Il-gvern tal-istat aderenti kien rappreżentat kif ġej: Kroazja: Is-Sinjura Vesna PUSIĆ Ministru tal-Affarijiet Barranin u Ewropej PUNTI LI ĠEW DISKUSSI IT-TKABBIR U L-BALKANI TAL-PUNENT Il-Kunsill adotta l-konklużjonijiet li ġejjin: tal-Kunsill l-konklużjonijiet "Il-Kunsill ifakkar fl-Opinjoni tal-Kummissjoni ta' Ottubru 2011 dwar l-applikazzjoni tas-Serbja ta' Diċembru 2011. F'konformità mal- għas-sħubija u konklużjonijiet tal-Kunsill Ewropew tad-9 ta' Diċembru 2011, il-Kunsill eżamina jekk is-Serbja komplietx turi impenn kredibbli u kisbitx aktar progress fl-avvanz tal-implimentazzjoni in bona fede tal-ftehimiet li ntlaħqu fid-djalogu Belgrad-Pristina inkluż dwar l-IBM, laħqitx ftehim dwar il- kooperazzjoni reġjonali inklużiva u kkooperatx b'mod attiv sabiex l-EULEX u l-KFOR ikunu jistgħu jeżegwixxu l-mandati tagħhom. Fid-dawl tal-eżami tiegħu, il-Kunsill jiddeċiedi li jagħti lis- Serbja l-istatus ta' pajjiż kandidat u jistenna b'interess il-konferma ta' din id-deċiżjoni mill-Kunsill Ewropew ta' Marzu. Fir-rigward tal-Kosovo* l-Kunsill ifakkar fil-konklużjonijiet tiegħu tal-5 ta' Diċembru 2011. Mingħajr preġuddizzju għall-pożizzjoni tal-Istati Membri dwar l-istatus, jew kwalunkwe deċiżjoni futura li tittieħed mill-Kunsill, il-Kunsill jieħu nota tal-intenzjoni tal-Kummissjoni li tniedi studju dwar il-fattibbiltà għal Ftehim ta' Stabbilizzazzjoni u Assoċjazzjoni bejn l-Unjoni Ewropea u l- Kosovo. Il-Kunsill iħeġġeġ liż-żewġ naħiet ikomplu javvanzaw bl-implimentazzjoni tal-ftehimiet kollha li ntlaħqu sa issa." Din l-għażla hi mingħajr preġudizzju għall-pożizzjonijiet dwar l-istatus, u hi konformi mal- UNSCR 1244/99 u l-Opinjoni tal-QIĠ dwar id-dikjarazzjoni tal-indipendenza tal-Kosovo. TĦEJJIJA TAL-KUNSILL EWROPEW TA' MARZU Il-Kunsill eżamina l-abbozz ta' konklużjonijiet għal-laqgħa tal-Kunsill Ewropew li ser ssir fl-1 u t-2 ta' Marzu. Il-Kunsill Ewropew huwa mistenni li jiffoka fuq: – il-valutazzjoni fil-progress li sar fl-implimentazzjoni ta' rakkomandazzjonijiet speċifiċi għal kull pajjiż taħt is-Semestru Ewropew tal-UE u l-impenji taħt il-Patt Euro Plus; – l-għoti ta' gwida lill-Istati Membri, abbażi tal-istħarriġ annwali dwar it-tkabbir mill- Kummissjoni, għat-tħejjija tal-programmi nazzjonali ta' riforma (riformi strutturali) u l- programmi ta' stabbiltà jew konverġenza tagħhom (politiki fiskali); – l-enfasi fuq ir-riformi tas-suq tax-xogħol u l-kwistjonijiet dwar l-impjiegi u l-kompetittività; u – l-għoti ta' gwida lill-Kummissjoni u lill-Kunsill dwar l-implimentazzjoni ta' inizjattivi ewlenin għall-impjiegi u t-tkabbir. • Summits internazzjonali: tħejjijiet għal summit G-8 fid-19 u l-20 ta' Mejju, summit G-20 fit-18 u d-19 ta' Ġunju u konferenza "Rio+20" tan-NU dwar l-iżvilupp sostenibbli fl-20 sat-22 ta' Ġunju; • Il-politika barranija, inkluż il-viċinat tan-nofsinhar (sena wara l-bidu tar-Rebbiegħa Għarbija ) u maż-żona Schengen. • Kwistjonijiet oħrajn, inklużi t-tkabbir tal-UE (Serbja) u l-adeżjoni tal-Bulgarija u r-Rumanija It-Trattat dwar l-Istabbiltà, il-Koordinazzjoni u l-Governanza fl-Unjoni Ekonomika u Monetarja ("patt fiskali") ser jiġi ffirmat fil-marġini tal-laqgħa. L-abbozz ta' konklużjonijiet ser jiġi eżaminat fid-dawl tad-diskussjoni tal-Kunsill. Abbozz ta' aġenda annotata ġie diskuss mill-Kunsill fis-27 ta' Jannar (5354/12). AFFARIJIET OĦRAJN Il-Kunsill ġie mgħarraf mir-Rappreżentant Għoli dwar l-aħħar żviluppi fil-Bjelorussja. Huwa approva wkoll, mingħajr diskussjoni, miżuri msaħħa kontra r-reġim tal-Bjelorussja, ara paġna 10 u l-istqarrija għall-istampa 6814/12. PUNTI OĦRA APPROVATI AFFARIJIET BARRANIN Bjelorussja - Miżuri restrittivi Il-Kunsill approva l-miżuri restrittivi msaħħa kontra r-reġim tal-Bjelorussja. Għad-dettalji, ara l-istqarrija għall-istampa 6814/12. AFFARIJIET EKONOMIĊI U FINANZJARJI Żona unika ta' pagamenti bl-euro - Trasferimenti ta' kreditu u debiti diretti Il-Kunsill adotta regolament li jistabbilixxi rekwiżiti tekniċi u tan-negozju għat-trasferimenti ta' kreditu u t-transazzjonijiet ta' debiti diretti bl-euro (6574/12 + ADD 1 + PECONS 76/11). Ir-regolament jikkonstitwixxi element ewlieni tas-SEPA, iż-żona unika ta' pagamenti bl-euro, suq integrat mal-Ewropa kollha għat-trasferimenti ta' kreditu u debiti diretti mingħajr distinzjoni bejn pagamenti nazzjonali u transkonfinali. L-adozzjoni tar-regolament issegwi ftehim milħuq mal-Parlament Ewropew fl-ewwel qari fl-14 ta' Diċembru. Ir-regolament jistabbilixxi skadenzi għall-migrazzjoni minn strumenti ta' pagamenti nazzjonali għal dawk fl-UE kollha, waqt li jintroduċi sett ta' standards komuni u rekwiżiti tekniċi ġenerali. Ser jikkontribwixxi wkoll għas-simplifikazzjoni tal-proċessi ta' pagament. Għad-dettalji, ara l-istqarrija għall-istampa 5422/12. AFFARIJIET ĠENERALI Il-Mekkaniżmu ta' Kooperazzjoni u Verifika għall-Bulgarija u r-Rumanija Il-Kunsill adotta l-konklużjonijiet dwar il-mekkaniżmu ta' kooperazzjoni u verifika għall-Bulgarija u r-Rumanija. Il-konklużjonijiet jinsabu fid-dokument 6648/12. Kuntratti fis-settur tal-ħalib* Il-Kunsill adotta regolament maħsub biex itejjeb il-funzjonament tas-settur tal-ħalib tal-UE (77/11 u (6726/12 + ADD 1 REV 2). Id-dispożizzjonijiet fuq ir-relazzjonijiet kuntrattwali fis-settur tal-ħalib u għall-prodotti tal-ħalib jiġu b'risposta għall-kriżi li affetwat dan is-settur fl-2008 u l-2009, iżda dawn il-miżuri għandhom ukoll jitqiesu fil-kuntest tat-tneħħija tar-reġim tal-kwoti tal-ħalib tal-UE mill-2015. Għad-dettalji, ara l-istqarrija għall-istampa 6974/12. Ftehim ta' sħubija dwar is-Sajd mal-Ginea Bissaw Il-Kunsill adotta deċiżjoni li tapprova l-konklużjoni ta' protokoll ġdid li jistabbilixxi l- opportunitajiet tas-sajd u l-kontribuzzjoni finanzjarja previsti taħt il-ftehim ta' sħubija dwar is-sajd tal-UE mal-Ginea Bissaw (15178/11). Il-ftehim ta' sħubija ġie konkluż fl-2008. Il-protokoll il-ġdid ġie ffirmat fil-15 ta' Ġunju 2011; il- protokoll preċedenti skada fl-istess data. B'segwitu għall-iffirmar, il-protokoll il-ġdid ġie applikat proviżorjament sabiex jippermetti lill-bastimenti tal-UE jkomplu bl-attivitajiet tas-sajd tagħhom. Sustanzi kimiċi - Dimetilfumarat Il-Kunsill iddeċieda li ma jopponix għall-adozzjoni mill-Kummissjoni ta' regolament li jirrestrinġi l- użu tad-dimetilfumarat (DMF), billi jinkludi din is-sustanza fis-sistema "REACH" tal-UE (ir- regolament 1907/2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' kimiċi). L-inklużjoni tad-DMF fis-sistema REACH issegwi t-talba maħsuba għar-restrizzjoni tal-użu f'konċentrazzjonijiet akbar minn 0.1 mg/kg. Id-DMF hija bijoċidu li jilqa' kontra l-moffa li tista' tkun ta' dannu għall-għamara u għaż-żraben magħmula mill-ġilda waqt il-ħażna. Taħt is-sistema REACH, kull pajjiż tal-UE jista' jressaq talba għar-restrizzjoni tal-użu fil-livell tal- UE kollha ta' sustanza li tista' toħloq riskju għas-saħħa tal-bniedem jew l-ambjent. L-abbozz ta' regolament huwa soġġett għall-proċedura regolatorja bi skrutinju. Issa li l-Kunsill ta l- kunsens tiegħu, il-Kummissjoni tista' tadottah, sakemm ma joġġezzjonax il-Parlament Ewropew. ENERĠIJA Operat tas-sistema tal-elettriku tal-Istati Membri Baltiċi Il-Kunsill adotta deċiżjoni li tawtorizza lill-Kummissjoni tinnegozja ftehim mar-Russja u l- Bjelorussja dwar l-operat tas-sistema tal-elettriku tal-Istati Membri Baltiċi. Emissjonijiet minn vetturi kummerċjali ħfief Il-Kunsill iddeċieda li ma jopponix l-adozzjoni mill-Kummissjoni ta' regolament li jemenda l- anness II għar-regolament 510/20111, li jistabbilixxi l-istandards ta' rendiment għall-emissjonijiet bħala parti mill-approċċ integrat tal-UE għat-tnaqqis tal-emissjonijiet ta' CO2 minn vetturi kummerċjali ħfief, fir-rigward tas-sors tad-data u tal-parametri tad-data li għandhom ikunu rrappurtati mill-Istati Membri (5786/12). L-abbozz ta' regolament huwa soġġett għall-proċedura regolatorja bi skrutinju. Issa li l-Kunsill ta l- kunsens tiegħu, il-Kummissjoni tista' tadottah, sakemm ma joġġezzjonax il-Parlament Ewropew. Qorti tal-Awdituri Il-Kunsill ħatar lis-Sur Baudilio TOMÉ MUGURUZA minn Spanja bħala membru ġdid tal-Qorti tal-Awdituri għal mandat ta' sitt snin mill-1 ta' Marzu 2012. Il-Qorti għandha membru minn kull pajjiż tal-UE maħtur mill-Kunsill għal mandat ta' sitt snin (li jista' jiġġedded). Il-membri jeleġġu wieħed minn fosthom bħala President għal mandat ta' tliet snin (li wkoll jista' jiġġedded). Il-Qorti tal-Awdituri hija responsabbli li tiżgura li l-flus mit-taxxi fl-UE jintefqu kif suppost. Għalhekk hija għandha d-dritt twettaq verifika fuq kwalunkwe persuna jew organizzazzjoni li tamministra fondi tal-UE. Il-Qorti spiss twettaq verifiki fuq il-post. Is-sejbiet tagħha jinkitbu f'rapporti ppreżentati lill-Kummissjoni u l-gvernijiet nazzjonali tal-UE.
Extracted from It-3150_laqg_a_tal-Kunsill_Affarijiet__enerali_Brussell__28_ta__Frar_2012.pdf